**OBAVIJEST**

**o rezultatima Javnog natječaja za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u 2022. godini**

Upravno vijeće Hrvatskog zavoda za zdravstveno osiguranje (u daljnjem tekstu: Zavod), na prijedlog Povjerenstva za utvrđivanje Liste prvenstva pripravnika, donijelo je dana 20. rujna 2022. godine Odluku o izboru pripravnika –doktora medicine, doktora dentalne medicine, magistara farmacije i magistara medicinske biokemije i laboratorijske medicine za koje će se financirati pripravnički staž osnovom Javnog natječaja iz 2022. godine.

Predmetnom Odlukom izvršen je odabir kandidata za provođenje pripravničkog staža prijavljenih na Javni natječaj za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u 2022. godini, objavljen dana 20. srpnja 2022. godine (u daljnjem tekstu: Javni natječaj).

Kandidati su odabrani prema uvjetima i kriterijima iz Javnog natječaja i navedeni su u **Listi prvenstva pripravnika** (nakon provedenog Javnog natječaja u 2022. godini) - Prilog 1.

Izvod iz navedene Liste prvenstva pripravnika dostavit će se zdravstvenim ustanovama i drugim ugovornim subjektima Zavoda u kojima je kandidatima odobreno provođenje pripravničkog staža, a radi provođenja postupka u vezi sklapanja ugovora o radu na određeno vrijeme radi provođenja pripravničkog staža.

Kandidati koji su podnijeli zahtjev za financiranje pripravničkog staža, a nisu uvršteni u Listu prvenstva pripravnika navedeni su u **Popisu prijavljenih kandidata koji nisu uvršteni u Listu prvenstva pripravnika** (nakon provedenog Javnog natječaja u 2022. godini) – Prilog 2.

Kandidati koji nisu obavili pripravnički staž mogu u roku od osam dana od dana objave rezultata natječaja uputiti novi zahtjev za financiranje pripravničkog staža za jednu od zdravstvenih ustanova iz Popisa nepopunjenih pripravničkih mjesta zdravstvenih radnika (nakon provedenog Javnog natječaja u 2022. godini) – Prilog 3. ili za jednog od drugih ugovornih subjekata Zavoda iz točke III. Javnog natječaja.

Uz novi zahtjev za financiranje pripravničkog staža (Prilog 4.) kandidati su obvezni dostaviti priloge iz točke VII. i VIII. Javnog natječaja ukoliko te priloge nisu dostavili uz prvi zahtjev za financiranje pripravničkog staža. Kandidati koji su se opredijelili za jednog od drugih ugovornih subjekata Zavoda iz točke III. Javnog natječaja, obvezni su dostaviti i **Izjavu o ispunjavanju uvjeta za provođenje pripravničkog staža pripravnika – doktora medicine/doktora dentalne medicine/magistra farmacije/magistra medicinske biokemije i laboratorijske medicine** (Prilog 5.).

Nakon obrade novih zahtjeva Povjerenstvo će primjenom kriterija iz točke V. Javnog natječaja utvrditi dodatak Listi prvenstva pripravnika te ga uputiti Upravnom vijeću Zavoda uz prijedlog za izmjenu i dopunu Odluke o izboru pripravnika – doktora medicine, doktora dentalne medicine, magistara farmacije i magistara medicinske biokemije i laboratorijske medicine za koje će se financirati pripravnički staž osnovom Javnog natječaja iz 2022. godine.

Zagreb, 23. rujna 2022. godine